ಸ್ಯಾಂಟ್ರೋ ಟ್ರಾವೆಲ್ಸ್ ಹತ್ತಿದವರಿಗೆ ಸಿಡಿ ಭಯ- ರವಿ ಹತ್ರ ಸಿಡಿ ಇವೆಯಾ..!?

ಬೆಂಗಳೂರು: ಸ್ಯಾಂಟ್ರೋ ರವಿ (Santro Ravi) ಹಾಕಿದ್ದ ವಾಟ್ಸಪ್ ಸ್ಟೇಟಸ್ (Whatsapp Status) ನಿಂದ ಯಾರಿಗೆಲ್ಲ ಕಷ್ಟ..? ವಾಟ್ಸಪ್ ಸ್ಟೇಟಸ್‍ನಲ್ಲಿದ್ದವರ ಕೆಲವರ ರಿಯಲ್ ಸ್ಟೇಟಸ್ ಏನಾಗುತ್ತೆ..? ಹೀಗೆ ರಾಜ್ಯ ರಾಜಕೀಯ ಪಡಸಾಲೆಯಲ್ಲಿ ಕುತೂಹಲ ಗರಿಗೆದರಿದೆ. ಕೆಲವರ ತಪ್ಪು ಅಚ್ಚು ಹಾಕ್ತಾರಾ..? ಕೆಲವರ ತಪ್ಪನ್ನ ಮುಚ್ಚಿ ಹಾಕ್ತಾರಾ..!? ಎಂಬ ಚರ್ಚೆಯೂ ಶುರು ಆಗಿದೆ. ಸ್ಯಾಂಟ್ರೋ ಅಂದರ್ ಆಗಿ ಮುಜಗರದಿಂದ ಸದ್ಯಕ್ಕೆ ಸರ್ಕಾರ ಬಚಾವ್ ಎನ್ನಬಹುದು. ಆದರೆ ಸಿಡಿಗಳ ಸ್ಟೋರಿ ಏನಾಗುತ್ತೆ..!? ಎಂಬ ಕುತೂಹಲ ಇದೆ.

ಅಂದಹಾಗೆ ಸ್ಯಾಂಟ್ರೋ ರವಿ ಬಳಿ ಬಾಂಬೆ ಡೇಸ್ ಸಿಡಿಗಳಿವೆ ಅಂತಾ ಹೆಚ್‍ಡಿಕೆ ಬಾಂಬ್ ಸಿಡಿಸಿದ್ರು. ಕಾಂಗ್ರೆಸ್, ಜೆಡಿಎಸ್‍ಗೆ ಎಲೆಕ್ಷನ್ ಪ್ರಚಾರದ ಸರಕಾಗಿದ್ದು, ಮುಂದೆ ಸಿಡಿ ರಹಸ್ಯ ಬಯಲಾಗುವ ಟ್ವಿಸ್ಟ್ ಕೂಡ ಕೊಡುತ್ತಿವೆ. ಈಗಾಗಲೇ ಬಂಧನ ಆಗಿರುವ ಸ್ಯಾಂಟ್ರೋ ರವಿ ಬಾಯಿಬಿಡ್ತಾನಾ ಸಿಡಿ (CD) ರಹಸ್ಯ..? ಸ್ಯಾಂಟ್ರೋ ರವಿ ಸಿಡಿ ಬ್ಲ್ಯಾಕ್‍ಮೇಲ್ ಶುರುವಾಗುತ್ತಾ..? ನಿಜಕ್ಕೂ ಸಿಡಿಗಳು ಇವೆಯಾ..? ಅನ್ನೋ ಆತಂಕ ಎದುರಾಗಿದ್ದು, ಸ್ಯಾಂಟ್ರೋ ಟ್ರಾವೆಲ್ಸ್ ಹತ್ತಿದವರಿಗೆ ಢವಢವ ಶುರು ಆಗಿದೆ. ಇದನ್ನೂ ಓದಿ: ಸ್ಯಾಂಟ್ರೋ ರವಿ ವಿರುದ್ಧ 1995 ರಿಂದಲೂ ಕೇಸ್‍ಗಳನ್ನು ಜಾಲಾಡ್ತಿರೋ ಪೊಲೀಸರು

ಇದರ ಜೊತೆಗೆ ಕೆಲ ವರ್ಗಾವಣೆ ವಿಚಾರವಾಗಿ ಆಡಿಯೋ ಕೂಡ ರಿಲೀಸ್ ಆಗಿತ್ತು. ವರ್ಗಾವಣೆ ಮಾಡಿಸಿ ಇದು ನನ್ನ ಮೊದಲ ವರ್ಕ್ ಎಂದು ಸ್ಟೇಟಸ್ ಹಾಕಿಕೊಂಡಿದ್ದ. ವರ್ಗಾವಣೆ ದಂಧೆಯ ಮೂಲಕವೂ ಹಣ ಮಾಡಿದ್ದ ಎಂಬುದಕ್ಕೆ ಸಾಕ್ಷಿಗಳಿವೆ ಎನ್ನಲಾಗಿದೆ. ಇದರಿಂದ ವರ್ಗಾವಣೆ ಮಾಡಿಸಿಕೊಂಡವರು, ಮಾಡಿಸಿಕೊಟ್ಟವರ ಹೆಸರು ಹೊರಗೆ ಬರುತ್ತಾ..? ಅವರಿಗೂ ಸಂಕಷ್ಟವಾ ಕಾದುನೋಡಬೇಕಿದೆ.